Transnacionāla korporācija
Transnacionāla korporācija ir uzņēmums, kam pieder ražotnes vairākās valstīs. Kopumā transnacionālas korporācijas nodrošina aptuveni 50 % no pasaules rūpnieciskās ražošanas. Transnacionālas korporācijas veido vairāk nekā 70 % no pasaules tirdzniecības, un 40 % no šīs tirdzniecības notiek to iekšienē. Tām ir ļoti lieli budžeti, kas ir lielāki nekā dažu valstu budžeti. No 100 lielākajām pasaules ekonomikām 52 ir transnacionālās korporācijas, pārējās ir valstis. Tām ir liela ietekme reģionos, jo tām ir plaši finanšu līdzekļi, sabiedriskās attiecības, politiskie lobiji.